32. ΠΡΑΞΗ ΔΙΟΙΚΗΤΗ ΤΡΑΠΕΖΑΣ ΤΗΣ ΕΛΛΑΔΟΣ αριθ. 2325/2-11-Αυγ. 1994 (ΦΕΚ –Α- 131) (Άρθρ. 1 του Νόμ. 1266/82) Δανεισμός σε συνάλλαγμα κατοίκων από πιστωτικά ιδρύματα που λειτουργούν στην Ελλάδα και από μη κατοίκους στα πλαίσια των Π.Δ. 96/23.3.94 (ανωτ. αριθ. 28) και 104/14.5.94 (ανωτ. αριθ. 29). Αφού έλαβε υπόψη: α)Το άρθρ. 1 του Νόμ. 1266/82 «όργανα ασκήσεως της νομισματικής, πιστωτικής και συναλλαγματικής πολιτικής και άλλες διατάξεις». β)Την ΠΔ/ΤΕ 1955/2.7.91, όπως ισχύει. γ)Την ΠΔ/ΤΕ 1976/19.9.91, όπως ισχύει. δ)Την απόφαση ΕΝΠΘ 499/16/18.5.92. ε)Την απόφαση ΥΔΣ/640/13/4.8.81, όπως ισχύει. στ)Τις Π.Δ./ΤΕ 2302/16.5.94 και 2303/16.5.94. ζ)Τα Π.Δ. 96/23.3.93 και 104/14.5.94, αποφάσισε τα ακόλουθα: Α.Επιτρέπεται η χρηματοδότηση σε συνάλλαγμα φυσικών και νομικών προσώπων κατοίκων εσωτερικού από πιστωτικά ιδρύματα που λειτουργούν στην Ελλάδα για την κάλυψη πάσης φύσεως αναγκών τους, στο εσωτερικό ή στο εξωτερικό, για τις οποίες επιτρέπεται αντίστοιχα η χρηματοδότηση σε δραχμές, υπό τους ακόλουθους όρους και προϋποθέσεις: 1.Η διάρκεια, η τυχόν περίοδος ανανέωσης ή παράτασης των δανείων που συνάπτονται από την έναρξη ισχύος της παρούσης Πράξης, το επιτόκιο και οι λοιποί όροι καθορίζονται ελεύθερα μεταξύ των συναλλασσομένων μερών. 2.Στις χρηματοδοτήσεις που συνάπτονται στα πλαίσια της παρούσας Πράξης μπορούν να χρησιμοποιηθούν ελεύθερα όλες οι χρηματοοικονομικές τεχνικές και παράγωγα προϊόντα, σύμφωνα με τα καθοριζόμενα στην παρ. Α1 της ΠΔ/ΤΕ 2303/94. 3.Το προϊόν του δανείου μπορεί να διατεθεί και απευθείας στο εξωτερικό μέσω της δανείστριας τράπεζας για τους σκοπούς που αναφέρονται στη δανειακή σύμβαση ή να κατατεθεί σε λογαριασμό συναλλάγματος στην εν λόγω τράπεζα. Η διαχείριση του σχετικού συναλλάγματος θα γίνεται ελεύθερα από τις τράπεζες. 4.Εγγυητικές επιστολές. Επιτρέπεται η έκδοση από πιστωτικά ιδρύματα εγγυητικών επιστολών σε συνάλλαγμα για την κάλυψη των δανείων της παρούσας Πράξης. 5.Τήρηση δικαιολογητικών. Οι δανείστριες τράπεζες οφείλουν να τηρούν σε ειδικό κατά δάνειο φάκελλο τα εξής δικαιολογητικά: α)Τις βεβαιώσεις αγοράς συναλλάγματος, αφού προηγουμένως ακυρωθούν, στις οποίες οι τράπεζες θα αναγράφουν, κατά την έκδοσή τους, ότι το δραχμοποιούμενο συνάλλαγμα αφορά το δάνειο που έχει συναφθεί σύμφωνα με την παρούσα Πράξη. β)Τα παραστατικά χρησιμοποίησης του δανείου. Β.ΛΟΙΠΕΣ ΔΙΑΤΑΞΕΙΣ 1.Το προϊόν των δανείων σε συνάλλαγμα, που συνάπτονται από κατοίκους στα πλαίσια των ΠΔ 96/23.3.93 και 104/14.5.94 και στα οποία εφαρμόζονται οι σχετικές διατάξεις της ΠΔ/ΤΕ 2302/16.5.94, επιτρέπεται να κατατίθεται σε λογαριασμό συναλλάγματος στη μεσολαβούσα τράπεζα του εσωτερικού σύμφωνα με τα καθοριζόμενα στο Κεφ. Α παρ. 3 της παρούσας Πράξης. 2.α)Οι πιο κάτω κατηγορίες δανειζόμενων: ι)Δημόσιες Επιχειρήσεις και Οργανισμοί, νομικά πρόσωπα δημοσίου δικαίου και οργανισμοί τοπικής αυτοδιοίκησης, ιι)οι πάσης φύσεως δανειοδοτούμενοι, στα πλαίσια της παρούσας Πράξης, των οποίων τα δάνεια καλύπτονται με την εγγύηση του Ελληνικού Δημοσίου και (Μετά την σελ. 74,096) Σελ. 74,097 Τεύχος 1239-Σελ. 29 .149. Προστασία κεφαλαίων εξωτερικού 26.Β.δ.32 ιιι)τα πιστωτικά ιδρύματα τα οποία ελέγχονται άμεσα και εξ ολοκλήρου από το Ελληνικό Δημόσιο, υποχρεούνται να ενημερώνουν, πριν από την έναρξη διαπραγματεύσεων για την σύναψη δανείου, την Τράπεζα της Ελλάδος (Υπηρεσία Διεθνών Σχέσεων), προκειμένου να εξασφαλίζεται ο αναγκαίος χρονικός προγραμματισμός και να γνωστοποιούν στην εν λόγω Υπηρεσία τους όρους χρηματοδότησής τους. β)Οι ειδικές διατάξεις της παρ. α δεν έχουν εφαρμογή προκειμένου για δάνεια που χορηγούνται από την Ευρωπαϊκή Ένωση, την Ευρωπαϊκή Τράπεζα Επενδύσεων και το Ταμείο Αποκαταστάσεως του Συμβουλίου της Ευρώπης στους φορείς που αναφέρονται ανωτέρω (παρ. α). 3.Στις διατάξεις της παρούσης περιλαμβάνονται τα δάνεια προς ναυτιλιακές επιχειρήσεις με εξαίρεση τις επιχειρήσεις που είναι πλοιοκτήτριες ή διαχειρίστριες ποντοπόρων πλοίων. 4.Για τα υπόλοιπα δραχμικών δανείων που μετατρέπονται σε συνάλλαγμα με βάση την απόφ. ΕΝΠΘ 499/16/13.5.92 θα εφαρμόζονται οι διατάξεις της παρούσας Πράξης. 5.Τα δάνεια που χορηγούνται με βάση τις διατάξεις παρούσας πράξης μπορούν να ρυθμίζονται στα πλαίσια της ΠΔ/ΤΕ 1620/5.10.89. 6.Οι χορηγήσεις δανείων με βάση την παρούσα Πράξη από τα πιστωτικά ιδρύματα που λειτουργούν στην Ελλάδα υπόκεινται στην εισφορά της παρ. 3 του άρθρ. 1 του Νόμ. 128/75. 7.Καταργείται η ΠΔ/ΤΕ 1976/19.9.91, όπως ισχύει, η απόφαση ΥΔΣ 640/13/4.8.81, όπως ισχύει, καθώς και κάθε άλλη διάταξη που είναι αντίθετη με την παρούσα Πράξη. 8.Ανατίθεται στη Διεύθυνση Γενικής Επιθεώρησης Τραπεζών της Τράπεζας της Ελλάδος η διενέργεια κατασταλτικού ελέγχου στις μεσολαβούσες τράπεζες για τη διαπίστωση της τήρησης των διατάξεων της παρούσας Πράξης. Από τις διατάξεις της παρούσας Πράξης δεν προκαλείται δαπάνη σε βάρος του κρατικού προϋπολογισμού. Σελ. 74,098 Τεύχος 1239-Σελ. 30 .150. 26.Β.δ.32 Προστασία κεφαλαίων εξωτερικού 